SUID-AFRIKAANSE RADIOLIGA NUUS VIR SONDAG 01 NOVEMBER 2026

Goeie môre en welkom by die weeklikse nuus uitsending van die Suid-Afrikaanse Radioliga, gelees deur ________________________ (jou naam, roepsein en QTH)

Die Suid-Afrikaanse Radioliga saai elke Sondag nuus bulletins uit in Afrikaans sowel as Engels om 08:15 en 08:30 Sentraal Afrika Tyd onderskeidelik op HF sowel as op verskeie BHF- en UHF-herhalers. Hierdie uitsendings word ook via Echolink en Allstar Node 53511 herlei deur Johan, ZS6JPL. Die oudio bulletins kan afgelaai word vanaf https://sarlnews.podbean.com/ terwyl die teks bulletins by https://mysarl.org.za/sarl-news/ afgelaai kan word.

In die nuus vandag:

DIE 2027 SARL-NASIONALE KONVENSIE

DIE NOVEMBER 2026 RADIO ZS 

en

KOMPETISIE NUUS

Bly ingeskakel vir meer inligting oor hierdie en ander interessante nuus items.

DIE 2027 SARL-NASIONALE KONVENSIE

Die 2027 SARL-Nasionale Konvensie vind plaas oor die naweek van 23 tot 25 April 2027 en word aangebied deur die Centurion Amateurradioklub. Die lokaal vir die naweek se verrigtinge is die Voortrekker-monument, net suid van Pretoria. U is welkom om reeds te begin soek na akkommodasie in die omgewing.

Hierdie is ook 'n oproep om nominasies vir die SARL-toekennings en -trofeë wat tydens die SARL-toekenningsdinee op Saterdag, 24 April 2027, oorhandig sal word. Die toekennings word verdeel in SARL-eerbewyse, tegniese toekennings, bedryfstoekennings en ander toekennings, soos die Sertifikaat van Erkenning. Kompetisie toekennings word deur die Kompetisie Werkgroep hanteer, en die QRP-toekennings deur die Sandton ARK. Daar is ongelukkig geen toekenning vir die Velddag nie.

Inligting oor die toekennings is beskikbaar op bladsye 9 tot 11 van die November 2026-uitgawe van Radio ZS. Die verskillende nominasievorms kan gevind word deur na https://mysarl.org.za/ te gaan en op 'AGM' te klik. Jy sal ook die dokumente vir mosies en besprekingspunte daar vind.

DIE NOVEMBER 2026 RADIO ZS IS BESKIKBAAR

Die redakteur het hom 'n pad deur die Affinity-sagteware gebaan om die November 2026-uitgawe van Radio ZS saam te stel. Radio ZS is op Donderdag 29 Oktober na die Liga se webwerf opgelaai. Daar is 'n oproep om nominasies vir die SARL-toekennings en -trofeë vir 2026, en jy kan alle inligting oor HF-toestande in Suid-Afrika vind. Ons besoek die Mauritius Amateurradiovereniging, kyk na die Oktober-RAE by die Pretoria ARK, neem deel aan CQ Hou Koers saam met die Riversdal Voortrekkerkommando en vergesel SARL HAMNET in hul soektog na 'n persoonlike opsporings baken (PLB) en hul deelname aan die Koeberg NNR 2026-oefening.  

Wat is Dipole op die Lug? Ons ondersoek BHF- en UHF-ESB in Suid-Afrika, verken amateur radio deur middel van maan-weerkaatsing en meteoorverstrooiing op die 6-meterband met gebruik van MSK144. HAMgpt word bekendgestel as 'n persoonlike KI-medevlieënier wat spesifiek vir amateur radio ontwikkel is – en wat van KI en amateur radio: is dit werklik die moeite werd? Daar is twee artikels wat met SOTA verband hou: die 2026 Lesotho/Oos-Kaap SOTA-ekspedisie – Deel 1: Beplanning; verder vertel Theuns, ZS4TDR, van sy ervarings tydens die ekspedisie. Ons kyk ook na 'n ontleding van die invloed van koronale massa-uitwerpings (CMEs) op die ionosfeer, met gebruik van amateur radio-toerusting, en nog baie meer.

Jy luister na ŉ nuus uitsending van die Suid-Afrikaanse Radioliga.

KOMPETISIE NUUS

Die einde van die jaar is in sig, en dit beteken dis tyd vir die laaste rondte van die 2026 QRP-kompetisie-reeks. Onthou dat hierdie kompetisie vir almal is – of jy nou QRP met 10 Watt of minder werk, of QRO; of jy nou hou van ’n lang geselsie oor die radio, en of jy verkies om vinnig ’n kompetisie-uitruiling te doen en dan “73” te sê. Hierdie Saterdag, 7 November, tussen 13:30 en 15:30 UTC, sal ’n mede-stokperdjie-entoesias by ’n QTH of veldstasie naby jou “CQ” roep – en jy weet mos wat dit beteken! Dit beteken jy moet gereed wees om te antwoord. Almal wat ’n QSO maak en hul logboeke indien, kom in aanmerking vir die unieke finale QRP-kompetisie-sertifikaat van die 2026-reeks en maak ook kans op die 2026 QRP-kompetisie-toekennings – om nie eens te praat van die wonderlike kameraadskap oor die luggolwe nie!

Dit is feitlik gewaarborg om pret te wees – veral as jy ’n maat saamneem. So, hoekom nooi jy nie ’n vriend of ’n nuwe amateur radio-entoesias saam om die mikrofoon en die opwinding van stasies kontak, te deel nie? Jy kan enige tyd tydens die kompetisie-venster op foon of GG op die 40-, 20- of 10-meterbande werk; probeer gerus verskillende opsies om te sien wat vir jou die beste werk. Die inligting wat uitgeruil moet word, is ’n RS- of RST-verslag, jou ses karakter-ruitvierkant en jou uitsaai-krag. Skakel aan, maak ’n QSO, teken dit aan in jou logboek en laai jou logboek op na die Mysarl.org.za-webwerf. Ons hoor mekaar oor die luggolwe tydens die laaste rondte van die 2026 QRP-kompetisie- reeks – hierdie Saterdagmiddag, 7 November, tussen 13:30 en 15:30 UTC, vanaf waar jy ook al is!

'n Oproep aan alle nuwe radio-amateurs: Saterdag 21 November vind die tweede ronde van die SARL Nuwelinge-kompetisie plaas. Hierdie kompetisie is spesiaal vir jou bedoel om daardie eerste QSOs te maak. Dan, op Saterdag 28 November, volg die vierde en laaste ronde van die SARL Saterdag 40m-klubkompetisie. Jy kan die reëls vir albei kompetisies in die 2026-kompetisiehandleiding of op die kompetisie bladsy van die SARL-webwerf vind.

Waar is al die gelyk-golf-operateurs? Die naweek van 28 en 29 November vind die CQ WW DX GG-kompetisie plaas, met aktiwiteit op die 160-, 80-, 40-, 20-, 15- en 10-meterbande. Die inligting wat uitgeruil moet word, is 'n RST-verslag en jou CQ-sone-nommer; vir Suid-Afrika is dit sone 38. Besoek https://cqww.com/rules/ vir die volledige inligting.

Die uitslae van die SARL Woensdag 80 m klub kompetisie is aan SARL News voorgelê, maar in 'n formaat wat nie gebruik kan word nie. Moet asseblief nie nuusberigte in PDF- of Excel-formaat indien nie.

KLUB NUUS

'n Herinnering dat die laaste Wesrand snuffelmark van 2026 volgende naweek, Saterdag 7 November, plaasvind. Die hekke maak om 10:00 oop vir voetgangers en om 11:30 vir handelaars om hul stalletjies op te stel. Moenie ons boerewors rolle en verversings misloop nie! Bespreek jou stalletjie deur 'n e-pos te stuur na info@zs6wr.co.za. 

HF VOORTPLANTINGSVOORSPELLING

Hannes Coetzee, ZS6BZP, berig dat daar gedurende die week lae sonaktiwiteitsvlakke verwag word. Tans is daar twee sonvlekgroepe met eenvoudige magnetiese samestellings sigbaar. Daar is 'n gematigde waarskynlikheid vir die voorkoms van C, en 'n lae waarskynlikheid vir M-klas sonfakkels. Diegene wat hulle eie frekwensievoorspellings wil doen, kan 'n verwagte effektiewe sonvlektelling van 38 vir die week gebruik. Radio amateurs kan veral laatmiddag goeie DX openinge op die 15 tot 30 m bande verwag. Besoek gerus die webtuiste spaceweather.sansa.org.za vir meer inligting.

Nou die dagboek van gebeure vir die volgende paar weke:

4 en 5 November – die Taurids Meteoorreën
7 November – die Wesrand snuffelmark en die SARL-lente-QRP-kompetisie
11 November – Wapenstilstand Dag
17 and 18 November – Leonids Meteor Shower
21 November – SARL Nuweling QSO Partytjie
28 November – CQ WW DX GG kompetisie en die SARL Saterdag 40 m Klub kompetisie

Om die bulletin mee af te sluit, ‘n opsomming van ons hoof berig:

Die 2027 SARL-Nasionale Konvensie vind plaas oor die naweek van 23 tot 25 April 2027 en word aangebied deur die Centurion Amateurradioklub. Die lokaal vir die naweek se verrigtinge is die Voortrekker-monument, net suid van Pretoria. Jy is welkom om reeds te begin soek na akkommodasie in die omgewing.

Dit bring ons aan die einde van hierdie bulletin.

Ons nooi klubs en individue uit om nuusberigte van belang vir radioamateurs en kortgolfluisteraars in te dien, indien moontlik in beide Engels en Afrikaans, deur die nuusberig op te laai by https://mysarl.org.za/news-inbox/ en/of die items te stuur na news@sarl.org.za, nie later nie as 12:00 SAT op die Vrydag voor die bulletin datum.

Die weeklikse radioprogram Amateur Radio Today kan elke Sondagoggend om 10:00 SAT gehoor word. Die program kan landwyd op BHF- en UHF-herhalers gehoor word en word deur Louie, ZR4DJL, op die 7 115 kHz laer syband herlei. 'n Heruitsending deur Andy, ZS6ADY, kan Maandagaande om 19:30 SAT op 3 620 kHz gehoor word. Ons ontvang graag jou sein rapporte, kommentaar en voorstelle, stuur 'n e-pos aan artoday@sarl.org.za.  

In Kaapstad kan Amateur Radio Today om 10:30 SAT op die 145,700 MHz-herhaler gehoor word, met 'n EchoLink-herlei na ZS1DCC-R deur Dave, ZS1DFR.

In Bloemfontein kan luisteraars om 08:15 en 08:30 vir die SARL Nuus en weer om 10:00 vir Amateur Radio Today inskakel op die 145,7625 MHz-herhaler.

In Sasolburg kan luisteraars om 12:00 vir die SARL Nuus inskakel op die 145,6875 MHz-herhaler.

Ons ontvang graag jou sein rapporte, kommentaar en voorstelle, stuur 'n e-pos aan artoday@sarl.org.za.  

Jy het geluister na 'n nuus uitsending van die Suid-Afrikaanse Radioliga, geskryf deur Andy Cairns ZS6ADY, geproeflees deur Dennis Green, ZS4BS en gelees deur ....................................

Van die Nuusspan, die beste wense vir die week vorentoe.
